সারা বছরই কমবেশি নির্যাতন-নিপীড়ন চলে, কিন্তু ২০১২-তে রাখাইন বৌদ্ধ ও রোহিঙ্গা মুসলিমদের মধ্যে বীভৎস সংঘাত হয়। ২০১৩-তে মুসলিমবিরোধী সংঘর্ষ রাখাইন রাজ্যের বাইরে সারা দেশে ছড়িয়ে পড়ে। ২০১৪-তে মুসলিমবিরোধী একতরফা দাঙ্গায় মান্দালয়ে বহু হতাহত হয়। গতবার থেকে অত্যাচার সীমা ছাড়িয়ে গেছে। হত্যা, গ্রামের পর গ্রাম জ্বালিয়ে দেওয়া, নারী নির্যাতন প্রভৃতি মানবতাবিরোধী অপরাধ সংঘটিত হচ্ছে রাখাইন প্রদেশে। রোহিঙ্গাদের অপরাধ দুটো: তারা চট্টগ্রাম অঞ্চলের বাংলায় কথা বলে এবং তারা ধর্মে মুসলমান।